રાજકોટ શહેરમાં દારૂ જુગારના કેસો કરવા અંગે ઉચ્ચ અધિકારીઓની સૂચનાથી ગાંધીગ્રામ પોલીસે બાતમી આધારે જુગારના બે દરોડા પાડી 7 શખ્સોને ઝડપી લઇ ધોરણસરની કાર્યવાહી હાથ ધરી છે સ્ટાફે બાતમી આધારે રૈયાધારમાં તીનપતિનો જુગાર રમતા શાંતિલાલ પુંજાભાઈ રાઠોડ, શક્તિશ ભીખુભા જાડેજા, ચિરાગ વિનોદકુમાર ચંદારાણા, શક્તિદાન રાજવીરભાઈ બાટી, કીર્તિરાજસિંહ અનિરુદ્ધસિંહ વાળા અને પ્રકાશ ચુનીભાઈ ચૌહાણને ઝડપી લઇ રોકડા 10,060 કબ્જે કર્યા હતા આ ઉપરાંત નિર્મલા કોન્વેન્ટ રોડ ઉપર જાહેરમાં વરલી ફીચરના આંકડા લઇ જુગાર રમાડતા તિરૂપતિ સોસાયટીના સંજય રમેશભાઈ મણિયારને ઝડપી લઇ 3050ની રોકડ કબ્જે કરી જરૂરી કાર્યવાહી કરી હતી.